** Centrum voľného času, Orgovánová 5, 040 11 Košice**

Usmernenie riaditeľky CVČ, Orgovánová 5, Košice

k poplatkom v školskom roku 2022/2023

**Základná časť**

1. **Pôsobnosť usmernenia**

Usmernenie upravuje výšku, postup a náležitosti prijímania poplatkov v CVČ, Orgovánová 5, Košice

1. **Podklady čerpania pre usmernenie**

Výška úhrady v školskom roku 2022/2023 je v súlade so znením Všeobecne záväzného nariadenia mesta Košice č. 103 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice (nariadenie o určení výšky príspevku v školách a školských zariadeniach), prijatého uznesením Mestského zastupiteľstva v Košiciach č. 564/2008, ako vyplýva zo zmien a doplnení vykonaných uznesením Mestského zastupiteľstva v Košiciach č. 790/2009, uznesením Mestského zastupiteľstva v Košiciach č. 1065/2010, uznesením Mestského zastupiteľstva v Košiciach č. 57/2011, uznesením Mestského zastupiteľstva v Košiciach č. 120/2011, uznesením Mestského zastupiteľstva v Košiciach č. 330/2012, uznesením Mestského zastupiteľstva v Košiciach č. 641/2013 a uznesením Mestského zastupiteľstva v Košiciach č. 800/2013.

Podľa § 14 vyššie uvedenej právnej normy je výška čiastočnej úhrady nákladov v CVČ v školskom roku 2022/2023 nasledovná :

(1) Na čiastočnú úhradu nákladov spojených s pravidelnou záujmovou činnosťou v záujmových útvaroch centra voľného času 1d) prispieva zákonný zástupca dieťaťa s trvalým pobytom na území mesta Košice od 5 rokov veku do dovŕšenia 15 rokov veku v prípade odovzdania súhlasu na započítanie do zberu údajov Centru voľného času, Orgovánová 5, Košice

1. mesačne sumou 4 €,
2. mesačne sumou 2 €, ak dieťa odovzdá vzdelávací poukaz v záujmovom útvare Centra voľného času, Orgovánová 5, Košice

(2) Na čiastočnú úhradu nákladov spojených s pravidelnou záujmovou činnosťou v záujmových útvaroch 1d) prispieva zákonný zástupca dieťaťa s trvalým pobytom v inej obci od 5 rokov veku do dovŕšenia 15 rokov veku v prípade odovzdania súhlasu na započítanie do zberu údajov Centru voľného času, Orgovánová 5, Košice a v prípade, že obec, v ktorej má dieťa trvalý pobyt, poskytne mestu Košice finančné prostriedky na záujmové vzdelávanie dieťaťa

1. mesačne sumou 4 €,
2. mesačne sumou 2 €, ak dieťa odovzdá vzdelávací poukaz (ak nenastane legislatívna zmena) v záujmovom útvare Centra voľného času, Orgovánová 5, Košice.

(3) Na čiastočnú úhradu nákladov spojených s pravidelnou záujmovou činnosťou v záujmových útvaroch centra voľného času1d) prispieva

1. zákonný zástupca dieťaťa do 5 rokov veku mesačne sumou 4 €,
2. zákonný zástupca dieťaťa od 15 rokov veku do dovŕšenia 18 rokov veku mesačne sumou 11 €, v prípade ak dieťa odovzdá vzdelávací poukaz (ak nenastane legislatívna zmena) v záujmovom útvare mesačne sumou 9 €.
3. dospelá osoba nad 18 rokov veku mesačne sumou 20 €,
4. zákonný zástupca dieťaťa s trvalým pobytom v inej obci od 5 rokov veku do dovŕšenia 15 rokov veku v prípade odovzdania súhlasu na započítanie do zberu údajov Centru voľného času, Orgovánová 5, Košice a v prípade, že obec, v ktorej má dieťa trvalý pobyt, neposkytne mestu Košice finančné prostriedky na záujmové vzdelávanie dieťaťa mesačne sumou 11€,
5. dospelá osoba na každý ďalší záujmový útvar mesačne sumou 20 €,
6. zákonný zástupca dieťaťa od 5 rokov veku do dovŕšenia 15 rokov veku v prípade neodovzdania súhlasu na započítanie do zberu údajov CVČ, Orgovánová 5, Košice mesačne sumou 11€,
7. zákonný zástupca dieťaťa na každý ďalší záujmový útvar mesačne sumou 11 €.

(4) Príspevok podľa odsekov 1 až 3 sa uhrádza najneskôr do 20. dňa príslušného kalendárneho mesiaca.

(5) Na čiastočnú úhradu nákladov **spojených s ďalšími činnosťami v centre voľného času1e)** neuvedenými v odsekoch 1 až 3 prispieva zákonný zástupca alebo dospelá osoba sumou vo výške čiastočného pokrytia nákladov spojených s organizovaním týchto činností:

|  |  |  |
| --- | --- | --- |
| **Názov aktivity** | **Výška poplatku** | **Rozsah aktivity** |
| *Výchovné aktivity pre školské a iné skupiny, planetárium a pod.**min. 8 účastníkov* | 1,50€ / osoba od 3 rokov  | do 2 hodín , každé ďalšie začaté 2 hodiny sa považuje za novú aktivitu |
| *Cyklické podujatia* | 1,50€ / dieťa | jedno podujatie |
| *Zábavné programy* | 2€ / dieťa | jedno podujatie |
| *Vzdelávacie programy pre školy* | 1€ / osoba od 3 rokov | jedno podujatie |
| *Aktivity v divadelných sálach Divadelné predstavenie**Koncert**Kultúrne vystúpenie* | 50 € - škola alebo subjekt v zriaďovateľskej pôsobnosti mesta+ 20 € generálka  | 100 € - školy alebo subjekty iných zriaďovateľov+ 50 € generálka  | do 2 hodín podujatie (generálka neobmedzene v jeden deň) |
| *Klub posilňovania**Klub posilňovania* | 20 € / osoba permanentka3 € / osoba | jeden mesiacjednorazový vstup do 2 hodín |
| *Iné klubové činnosti – hudobné skupiny, aerobic, Slniečko...* | 20 €/ osoba permanentka3 €/ osoba | 10 vstupov jednorazový vstup do 2 hodín |
| *Narodeninová párty*  | 30 € - max. 10 osôb 40 € **-** 11-15 osôb 50 € **-** 16 -20 osôb | do 2 hodín |
| *Lodenica – privátne podujatia* | 50 € **-** do 4 hodín100 € - do 4 hodín s možnosťou splavovania |  |
| *Aktivity pre mládež a dospelých v  stredisku mládeže Nižná úvrať 26* | 5 €/ osoba, škola alebo subjekt v zriaďovateľskej pôsobnosti mesta10 €/ osoba, škola alebo subjekt iných zriaďovateľov | celý deň |
| *Tábory, výlety, súťaže, aktivity s inými nákladmi ako sú bežné náklady* | Podľa rozsahu poskytnutých služieb. Viď propozície a OZ (rozpočet, požiadavky) | jedno podujatie |

(6) Príspevok podľa odseku 5 uhrádza zákonný zástupca a dospelá osoba za každú činnosť centra voľného času samostatne.

(7)§ 15 znie:

„Príspevok podľa § 14 ods. 1 a 2 v centre voľného času sa neuhrádza za dieťa v jednom záujmovom útvare, ak zákonný zástupca dieťaťa o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu1).“ (deti od 5 do 15 rokov)

 (8)§ 18 sa dopĺňa odsekom 3, ktorý znie:

„(3) Dátum rozhodujúci na určenie veku žiaka, dieťaťa, poslucháča a dospelej osoby pre príspevky uvedené v druhej časti druhom, treťom a šiestom diele je 1. január kalendárneho roka, v ktorom sa zisťovanie uskutočňuje1f).“ V školskom roku 2022/2023 sa to týka detí narodených v rokoch 2008 – 2017.

1. **Spôsob úhrady príspevkov na čiastočnú úhradu nákladov za :**
2. **pravidelnú činnosť (§ 14 odsek 1 - 4)**

*Spôsob platby* :

1. Bankovým prevodom na číslo účtu **SK28 5600 0000 0004 9561 4003**

**Variabilný symbol: kód záujmového útvaru**

2. Hotovosťou **v hlavnej pokladni CVČ, Popradská 86, Košice** počas stránkových hodín.

Stránkové hodiny pre verejnosť:

STREDA 9,00 – 12,00h 13,00 - 17,00h

ŠTVRTOK 8,30 – 12,00h 13,00 – 16,30h

* Činnosti v záujmovom útvare sa môže dieťa zúčastňovať len v prípade, že platba bola uhradená najneskôr do 20.dňa príslušného kalendárneho mesiaca (§ 14 bod (4) všeobecne - záväzné nariadenie mesta Košice).
* v prípade **neúčasti člena na ZÚ sa čiastočná úhrada nevracia**
* v prípade organizovania záujmového útvaru počas neúplného kalendárneho mesiaca (september, Vianočné sviatky, Veľkonočné sviatky, jún) sa čiastočná úhrada nevracia
* v prípade nesprávne uhradenej platby je možné požiadať o vrátenie finančných prostriedkov najneskôr do 30 kalendárnych dní od zaslania platby (v mesiaci december do 16.12.2022)
* ZÚ sa realizujú počas pracovných dní mimo prázdnin v čase od 19. septembra 2022 do 15. júna 2023.
* V mesiaci **september 2022** je možné uhradiť platbu pri účasti na prvom stretnutí ZÚ prostredníctvom poverenej osoby, ktorá o prevzatí úhrady vydá platiteľovi príjmový pokladničný doklad v súlade so Smernicou o finančnom riadení a účtovníctve č.1/ 2020.
* Iba dieťa, ktoré má vyplnenú prihlášku a uhradený príspevok v stanovenej lehote (do 20. dňa príslušného kalendárneho mesiaca) sa môže zúčastniť činnosti.

*Frekvencia platby :*

Z dôvodu prehľadnosti, hospodárnosti a odbúrania administratívnej záťaže uprednostňujeme nasledujúcu frekvenciu platieb:

 september 2022 – do 20. septembra 2022

 október až december 2022 – do 20. októbra 2022

 január – jún 2023 – do 20. januára 2023

**Pri mesačných platbách najneskôr do 20. dňa v danom mesiaci !**

1. **príležitostnú činnosť ( § 14 odsek 1 - 4 )**

 *Spôsob platby* :

 Permanentky, lístky na akcie, jednorazové vstupy do klubov, si môžete zakúpiť v **hlavnej pokladni CVČ, Popradská 86, Košice** počas stránkových hodín.

 STREDA 9,00 – 12,00h 13,00 - 17,00h

ŠTVRTOK 8,30 – 12,00h 13,00 – 16,30h

Mimo stránkových hodín si permanentky a jednorazové vstupy môžete zakúpiť na recepcii pracovísk Popradská 86, Orgovánová 5, Juhoslovanská 2, Charkovská 1, Starozagorská 8.

 *Frekvencia platby :*

Aktivít v kluboch sa môže zúčastniť len ten, kto sa preukáže pri vstupe platnou permanentkou, alebo si zaplatí jednorazový vstup.

1. O každom prijatí finančných prostriedkov musí byť vystavený príjmový doklad, ktorý má jedinečné číslo. Kópia dokladu ostáva pre platiteľa ako doklad o úhrade, ktorú si vo vlastnom záujme odloží a použije v prípade reklamácie a podobne. Odporúčame tiež vytlačiť si potvrdenie o bankovom prevode.

Mgr. Denisa Drimáková

 riaditeľka CVČ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

) Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov

1d) § 6 ods. 2 písm. a) vyhlášky Ministerstva školstva Slovenskej republiky č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe.

1e) § 6 ods. 2 písm. b) až e), § 6 ods. 3 vyhlášky Ministerstva školstva Slovenskej republiky č. 306/2009 Z. z.“.

1f) § 7a ods. 3 zákona č. 597/2003 Z. z